बोलीं- मैंने किसी को टारगेट करने के लिए पोस्ट नहीं किया, गलत मतलब न निकालें
Katrina Kaif Mother Suzanne Turcotte Speaks About Indirect Post On Neetu Kapoor - कटरीना कैफ की मां सुजैन टरकोटे ने सोशल मीडिया पर लोगों को बराबर इज्जत देने को लेकर पोस्ट शेयर किया था। सोशल मीडिया पर यूजर्स इसे किसी को जवाब देने का स्मार्ट तरीका बता रहे थे
हाल ही में कटरीना कैफ की मां सुजैन टरकोटे ने सोशल मीडिया पर लोगों को बराबर इज्जत देने को लेकर पोस्ट शेयर किया था।
सोशल मीडिया पर यूजर्स इसे किसी को जवाब देने का स्मार्ट तरीका बता रहे थे। अब सुजैन टरकोटे ने इन सभी बातों को गलत ठहराते हुए बताया है कि उन्होंने किसी को टारगेट करते हुए पोस्ट नहीं किया था।
मैंने किसी को टारगेट नहीं किया- कटरीना की मां 
सुजैन ने सोशल मीडिया पर किए पोस्ट का कैप्शन बदलते हुए लिखा- मैं अपने फोन में पुरानी फोटो देखते हुए स्क्रॉल कर रही थी। मुझे ये पोस्ट अच्छी लगी तो मैंने इसे अपने अकाउंट पर शेयर किया। मैंने किसी को भी टारगेट करने के लिए इसे पोस्ट नहीं किया है। सोशल मीडिया पर लोग कमेंट कर इसे कुछ और बता रहे हैं, लेकिन मैंने ये पोस्ट सिर्फ इसलिए किया है क्योंकि मुझे ये पसंद आया। इस पोस्ट का कोई और मतलब न निकालें।
नीतू कपूर के बाद कटरीना की मां ने शेयर किया था पोस्ट 
दरअसल, नीतू कपूर के सोशल मीडिया पर रिलेशनशिप और शादी को लेकर पोस्ट करने के बाद से ही यूजर्स उन्हें लगातार ट्रोल कर रहे हैं। इसी बीच कटरीना कैफ की मां सुजैन टरकोटे ने भी सोशल मीडिया पर एक पोस्ट शेयर किया था। इस पोस्ट में कंपनी के सीईओ और केयरटेकर की बराबर इज्जत करने की बात थी।
सुजैन की पोस्ट को फैंस ने माना था स्मार्ट मूव 
कटरीना की मां के इस पोस्ट को फैंस जवाब देने का स्मार्ट मूव बता रहे हैं। इस पर रिएक्ट करते हुए एक फैन ने लिखा- ये पोस्ट करने के लिए इससे बेहतर टाइमिंग नहीं हो सकती थी। जैसी मां, वैसी बेटी! बिल्कुल परफेक्ट!
वहीं एक फैन ने लिखा- और आपने ये बात अपने बच्चों को भी सिखाई है। आप की सिखाई इस बात की वजह से ही शायद मैं कटरीना की इतनी इज्जत करती हूं। ये उन्हें बेहतर इंसान बनाती है।
एक फैन ने लिखा- आपने उन्हें बहुत बढ़िया और क्लासी रिस्पॉन्स दिया है।
नीतू कपूर ने किया था रिलेशनशिप से जुड़ा पोस्ट
नीतू कपूर ने सोशल मीडिया पर रिलेशनशिप और शादियों को लेकर एक पोस्ट शेयर किया। इस पोस्ट में लिखा था- ‘जरूरी नहीं की किसी को 7 सालों तक डेट करने के बाद आप उनसे शादी कर लें, मेरे अंकल ने 6 सालों तक मेडिसिन की पढ़ाई की, अब वो DJ हैं’।
सोशल मीडिया पर यूजर्स नीतू की इस पोस्ट को रणबीर कपूर की एक्स-गर्लफ्रेंड कटरीना कैफ पर चतुराई से निशाना साधने का तरीका बता रहे थे।